## Pravilnik o tehničkim zahtjevima i postupku homologacije naslona za glavu na sjedalima motornih vozila TPV 138 (izdanje 00)

### NN 170/2004 (6.12.2004.), Pravilnik o tehničkim zahtjevima i postupku homologacije naslona za glavu na sjedalima motornih vozila TPV 138 (izdanje 00)

# DrŽav­ni zavod za normizaciju i mjeriteljstvo

2981

Na temelju
članka 275. stavak 3. Zakona o sigurnosti prometa na cestama (»Narodne novine«
broj 105/04) ravnatelj Državnog zavoda za normizaciju i mjeriteljstvo donosi

## PRAVILNIK

### O TEHNIČKIM ZAHTJEVIMA I POSTUPKU HOMOLOGACIJE NASLONA ZA GLAVU NA SJEDALIMA MOTORNIH VOZILA

### TPV 138 (IZDANJE 00) \*

Članak
1.

Ovim se
pravilnikom uređuju tehnički zahtjevi i postupak homologacije naslona za glavu
u motornim vozilima kategorije M11.

Članak
2.

Tehnički
zahtjevi za naslone za glavu dani su u točki 6. priloga I. a postupak
homologacije u točkama 3. i 4. priloga I. i članku 8. Pravilnika o homologaciji
tipa motornih vozila. Svi prilozi od I. do VIl. čine sastavni dio ovoga
pravilnika.

Članak
3.

Tijelo
za homologaciju u smislu odredaba ovoga pravilnika je Državni zavod za normizaciju
i mjeriteljstvo (u daljnjemu tekstu: Zavod).

Članak
4.

Zavod
će dodijeliti certifikat o homologaciji tipa naslona za glavu ako taj tip
naslona za glavu zadovoljava zahtjeve navedene u ovome pravilniku.

Obrazac
certifikata o homologaciji za tip vozila prikazan je u prilogu VII.

Članak
5.

Vozila
s obzirom na naslone za glavu i nasloni za glavu mogu se homologirati te
uvoziti i stavljati na tržište ako zadovoljavaju zahtjeve ovoga pravilnika.

Iznimno
od odredbe stavka 1. ovog članka, nasloni za glavu koji ne zadovoljavaju
odredbe ovoga pravilnika mogu se homologirati, uvoziti i stavljati na tržište
ako su kao zamjenski dijelovi namijenjeni za ugradbu na vozila homologirana
prema ranije važećim propisima.

Članak
6.

Zavod
može ovlastiti pravnu ili fizičku osobu za obavljanje poslova tehničke službe
ako ta osoba ispunjava sljedeće uvjete:

– da
zadovoljava zahtjeve norme HRN EN ISO/IEC 17025 o osposobljenosti ispitnih
laboratorija za područje ispitivanja prema zahtjevima ovoga pravilnika

– da
može dokazati poznavanje metoda ispitivanja danih u prilozima I. – V.

– da
ima najmanje jednoga djelatnika školske spreme VII/1 strojarskoga smjera.

Članak
7.

Danom
početka primjene ovoga pravilnika prestaje važiti »Naredba o homologaciji
naslona za glavu« (»Narodne novine« br. 70A/01).

Članak
8.

Ovaj
pravilnik stupa na snagu osmoga dana od dana objave u »Narodnim novinama«, a
počet će se primjenjivati danom pristupa Republike Hrvatske Europskoj uniji.

\_\_\_\_\_\_\_\_

\*       Ovaj pravilnik preuzima sadržaj Smjernice
Vijeća o usklađivanju zakona država članica koji se odnose na naslone za glavu
na sjedalima motornih vozila 78/932/EEC.

if !supportFootnotes[1]endif        Definicija vozila dana je u članku 4. Pravilnika o
homologaciji tipa motornih vozila (“Narodne novine” br. 115/04), a
kategorizacija u prilogu II. A istoga pravilnika.

if !supportEmptyParas endif

if !supportEmptyParas endif

Klasa:
011-02/04-03/46

Urbroj:
558-04/13-04-1

Zagreb,
26. studenoga 2004.

Ravnatelj
Državnog zavoda za normizaciju i mjeriteljstvo
**dr****.
sc****. Marijan Andrašec, dipl. ing.,** v. r.

PRILOG
I.

PODRUČJE
PRIMJENE, DEFINICIJE, ZAHTJEV ZA HOMOLOGACIJU TIPA SASTAVNOG DIJELA, OPĆI
ZAHTJEVI, ISPITIVANJA I SUKLADNOST PROIZVODNJE

1.
         PODRUČJE PRIMJENE

1.1.       Ovaj se pravilnik primjenjuje na naslone
za glavu:

             –  koji čine neodvojivi dio naslona sjedala, ili

             –  koji su oblikovani i izvedeni da bi bili
ugrađeni na sjedalo motornih vozila kategorije M1 i koji su namijenjeni
zasebnoj uporabi, tj. kao pojedinačna oprema, od strane odraslih osoba u vozilu
na sjedalima okrenutim prema naprijed.

2.          DEFINICIJE

2.1.       Tip vozila s obzirom na naslone za glavu

             »Tip vozila s obzirom na naslone za
glavu« označava vozila koja se ne razlikuju u bitnim obilježjima kao što su:

2.1.1.    oblici i unutarnje dimenzije karoserije koji
tvore prostor za putnike

2.1.2.    tipovi i dimenzije sjedala.

2.2.       Naslon za glavu

             »Naslon za glavu« označava napravu
čija je svrha ograničiti pomak glave odrasle osobe u vozilu prema natrag u
odnosu na njezin torzo kako bi se u slučaju nesreće smanjila opasnost od
ozljede vratnih kra­lježaka. Ta naprava može a ne mora činiti neodvojivi dio
naslona sjedala.

2.3.       Tip sjedala

             »Tip sjedala« označava sjedala koja
se međusobno ne razlikuju u svojim dimenzijama, svojem okviru ili svojoj ispuni
premda se mogu razlikovati u završnoj izvedbi ili boji.

2.4.       Tip naslona za glavu

             »Tip naslona za glavu« označava
naslone za glavu koji se međusobno ne razlikuju u svojim dimenzijama, svojem
okviru ili svojoj ispuni, premda se mogu razlikovati u završnoj izvedbi, boji
ili presvlaci.

2.5.       H-točka

             (vidi prilog II.).

2.6.       R-točka ili referentna točka sjedećega mjesta

             (vidi prilog II.).

2.7.       Referentna crta r

             »Referentna crta r« označava ravnu crtu koja, ili na
ispitnoj lutki mase i dimenzija prosječne odrasle muške osobe ili na ispitnoj
lutki istovjetnih značajka, prolazi kroz zglob u kojemu se spaja noga sa
zdjelicom i zglob u kojemu se spajaju vrat i prsni koš. Na lutki navedenoj u
točki 3. priloga III. »Pravilnika o tehničkim zahtjevima i postupku
homologacije motornih vozila kategorije M1 s obzirom na vozačevo vidno polje TPV 132«, na koji
se upućuje u prilogu II. ovoga pravilnika, referentna crta je ona prikazana na
slici 1. u dodatku priloga III. pravilnika TPV 132.

2.8.       Linija glave

             »Linija glave«
označava ravnu crtu koja prolazi kroz težište glave i kroz zglob u kojemu se
spaja vrat i prsni koš. Kad je glava u mirovanju crta glave nalazi se u
produžetku referentne crte.

3.          ZAHTJEV ZA HOMOLOGACIJU TIPA SASTAVNOG DIJELA

3.1.       Zahtjev za homologaciju tipa sastavnoga dijela mora podnijeti
posjednik trgovačkog naziva ili marke sjedala ili naslona za glavu, ili njegov
ovlašteni zastupnik.

3.2.       Zahtjev treba popratiti sljedećim dokumentima u tri primjerka:

3.2.1.    podrobnim opisom naslona za glavu navodeći posebno vrstu
materijala ispune i, kada je primjenjivo, položaj i podatke za oslonce i
sidrišta tipa ili tipova sjedala za koja je zatražena homologacija tipa naslona
za glavu kao sastavnoga dijela

3.2.2.    podrobnim opisom tipa ili tipova sjedala za
koja je zatražena homologacija tipa naslona za glavu kao sastavnoga dijela

3.2.3.    pojedinostima o tipu ili tipovima vozila u koja
je pred­viđena ugradba sjedala navedenih u točki 3.2.2.

3.2.4.    nacrtima s dimenzijama bitnih dijelova
sjedala i naslona za glavu.

3.3.       Tehničkoj službi odgovornoj za provedbu
homologacijskih ispitivanja tipa sastavnoga dijela mora se dostaviti sljedeće:

3.3.1.    ako je naslon za glavu neodvojivi dio
sjedala: četiri potpuna sjedala

3.3.2.    ako je naslon za glavu predviđen za čvrstu
ugradbu na sjedalo:

3.3.2.1. dva sjedala od svakoga tipa na koja je
predviđena ugradba naslona za glavu

3.3.2.2. 4 + 2N naslona za glavu, gdje je N broj tipova
sjedala na koja je predviđena ugradba naslona za glavu.

3.4.       Tehnička služba odgovorna za provedbu
homologacijskih ispitivanja može zahtijevati:

3.4.1.    da joj se dostave posebni dijelovi ili
posebni uzorci upotrijebljenih materijala, i/ili

3.4.2.    da joj se dostave vozila tipa ili tipova
navedenih u točki 3.2.3.

4.          OZNAČAVANJE

4.1.       Naprave dostavljene za homologaciju tipa
sastavnoga dijela moraju:

4.1.1.    biti jasno i neizbrisivo označene trgovačkim nazivom ili
zaštitnim znakom podnositelja zahtjeva

4.1.2.    imati odgovarajući prostor na bočnoj strani za oznaku
homologacije tipa sastavnoga dijela; taj se prostor mora prikazati na nacrtima
navedenim u točki 3.2.4.

4.2.       Kada naslon za glavu čini neodvojivi dio sjedala, oznake navedene
u točkama 4.1.1. i 4.1.2. moraju se postaviti na dijelu sjedala koji se
upotrebljava kao naslon za glavu.

(5.)

6.          OPĆI ZAHTJEVI

6.1.       Prisutnost naslona za glavu u vozilu ne smije biti dodatni
izvor opasnosti za osobe u vozilu. Osim toga, naslon za glavu ne smije ni u
jednome položaju uporabe imati bilo kakvu opasnu neravninu ili oštar brid koji
povećava rizik ili ozbiljnost ozljede osoba u vozilu. Dijelovi naslona za glavu
koji su smješteni u niže navedenu području udara moraju biti sposobni rasipati energiju
na način naveden u prilogu V. ovog pravilnika:

6.1.1.    područje udara mora biti bočno omeđeno dvjema uspravnim uzdužnim
ravninama, po jedna sa svake strane i svaka na udaljenosti od 70 mm od ravnine
simetrije dotičnog sjedala;

6.1.2.    područje udara mora biti ograničeno po visini do dijela naslona
za glavu smještena iznad ravnine okomite na referentnu crtu r i udaljena 635 mm
od R-točke.

6.2.       Dijelovi prednje i stražnje strane naslona za glavu koji su
smješteni s vanjske strane navedenih uspravnih uzdužnih ravnina moraju biti
tako ispunjeni da se spriječi bilo kakav izravan dodir glave s dijelovima
strukture koji u tim područjima moraju imati polumjer zakrivljenosti ne manji
od 5 mm.

6.3.       Naslon za glavu mora biti pričvršćen na
sjedalo tako da ni jedan kruti i opasni dio ne strši iz ispune naslona za
glavu, iz sidrišta ili iz naslona sjedala kao posljedica pritiska glave tijekom
ispitivanja.

6.4.       Visina naslona za glavu, mjerena kako je
opisano u točki 7.2, ne smije biti manja od 700 mm iznad referentne R-točke
sjedaćeg mjesta.

6.5.       Visina naprave na koju se glava naslanja,
mjerena kako je opisano u točki 7.2. ne smije u slučaju kad se naslon za glavu
može namještati po visini biti manja od 100 mm.

6.6.       U slučaju naprave koja se ne može
namještati po visini razmak između naslona sjedala i naslona za glavu ne smije
biti veći od 50 mm. Ako se naslon za glavu može namještati po visini, u svojemu
najnižem položaju mora biti na razmaku ne većemu od 25 mm od vrha naslona
sjedala.

6.7.       Širina naslona za glavu mora biti takva da osigurava prikladan
oslonac za glavu osobe koja normalno sjedi. U ravnini mjerenja širine prema
točki 7.3. naslon za glavu treba pokriti područje koje se proteže do ne manje
od 85 mm na svaku stranu od ravnine simetrije sjedala za koje je naslon za
glavu namijenjen, kad se ta udaljenost mjeri u skladu sa točkom 7.3.

6.8.       Naslon za glavu i njegovo sidrište moraju biti takvi da
najveći pomak glave prema natrag koji dopušta naslon za glavu i koji je mjeren u
skladu sa statičkim postupkom navedenim u točki 7.4 bude manji od 102 mm.

6.9.       Naslon za glavu i njegovo sidrište moraju biti dovoljno čvrsti
da bez oštećenja podnesu opterećenje navedeno u točki 7.4.3.7.

7.          ISPITIVANJA

7.1.       Provjera R-točke sjedala u koje je ugrađen naslon za glavu

             Ova se točka provjerava u skladu sa zahtjevima iz
priloga II.

7.2.       Određivanje visine naslona za glavu

7.2.1.    Sve se crte moraju nacrtati u ravnini simetrije sjedala koje se
razmatra, a presjek te ravnine sa sjedalom određuje obris naslona za glavu i
obris naslona sjedala (vidi sliku 1. priloga III).

7.2.2.    Ispitna lutka koja odgovara prosječnoj odrasloj muškoj osobi ili
ispitna lutka navedena u točki 3. priloga III. Pravilnika TPV 132 mora se
smjestiti u uobičajeni položaj na sjedalu. Nagib naslona sjedala ako je
namjestiv postavlja se u položaj pri kojemu je nagib referentne crte torza
ispitne lutke prema natrag što je moguće bliže kutu od 25° u odnosu na okomicu.

7.2.3.    Projekcija referentne crte ispitne lutke navedene u točki 3.
priloga III. Pravilnika TPV 132 potom se, u slučaju sjedala koje se razmatra,
nacrta u ravnini određenoj u točki 7.2.1. Tangenta S na vrh naslona za glavu
nacrtana je okomito na referentnu crtu.

7.2.4.    Udaljenost h od R-točke do tangente S visina je koju treba uzeti
u obzir pri primjeni zahtjeva iz točke 6.4.

7.3.       Određivanje širine naslona za glavu

             (vidi sliku 2. priloga III.).

7.3.1.    Ravnina S1 okomita na referentnu crtu i smještena 65 mm ispod
tangente S određene u točki 7.2.3. određuje presjek naslona za glavu omeđen
rubnom crtom C. Smjer pravaca tangencijalnih na C koji predstavljaju sjecište
ravnine S1 i uspravnih ravnina (P i
Pž), usporednih s ravninom simetrije sjedala koje se razmatra, nacrtan je u
ravnini S1.

7.3.2.    Širina naslona za glavu koju treba uzeti u
obzir pri primjeni zahtjeva iz točke 6.7. udaljenost je L koja razdvaja
projekcije ravnina P i Pž u ravnini S1.

7.3.3.    Širina naslona za glavu mora se također, ako
je potrebno, odrediti na 635 mm iznad referentne točke sjedaćeg mjesta, pri
čemu se ta udaljenost mjeri uzduž referentne crte.

7.4.       Određivanje učinkovitosti naprave

7.4.1.    Učinkovitost naslona za glavu mora se
provjeriti niže opisanim statičkim ispitivanjem.

7.4.2.    Priprema za ispitivanje

7.4.2.1. Ako naslon za glavu nije neodvojivi dio
sjedala, mora biti postavljen u najviši položaj.

7.4.3.    Ispitivanje

7.4.3.1. Sve se crte moraju nacrtati u uspravnoj ravnini
simetrije sjedala koje se razmatra (vidi prilog IV.).

7.4.3.2. Projekcija referentne crte r crta se u ravnini
navedenoj u točki 7.4.3.1.

7.4.3.3. Premještena referentna crta r1 određena je, na dijelu koji
oponaša leđa ispitne lutke navedene u prilogu III. Pravilnika TPV 132,
primjenom početne sile koja oko točke R daje moment prema natrag u iznosu od
37,3 daNm.

7.4.3.4. S pomoću kuglastog modela glave promjera 165 mm
uspostavlja se početna sila koja daje moment od 37,3 daNm oko R točke, a ta
sila djeluje pod pravim kutom na premještenu referentnu crtu r1 na udaljenosti od 65 mm
ispod vrha naslona za glavu.

7.4.3.5. Odredi se tangenta Y na kuglasti model glave
usporedna s premještenom referentnom crtom r1.

7.4.3.6. Izmjeri se udaljenost X između tangente Y i
premje­štene referentne crte r1. Zahtjev iz točke 6.8. smatrat će se zadovoljenim
ako je udaljenost X manja od 102 mm.

7.4.3.7. Početno opterećenje određeno u točki 7.4.3.4.
pove­ća­va se na 89 daN ako se lom sjedala ili naslona sjedala ne pojavi prije.

8.          SUKLADNOST PROIZVODNJE

(8.1.)

(8.2.)

(8.3.)

8.4.       Nasloni za glavu odabrani za provjeru sukladnosti s homologiranim
tipom moraju se podvrgnuti najmanje ispitivanju opisanu u točki 7.

(9.)

10.        UPUTE

             Sa svakim modelom
koji je sukladan homologiranomu tipu naslona za glavu proizvođač treba
dostaviti podatke o tipovima i značajkama sjedala za koja je naslon za glavu
homologiran i, po potrebi, upute korisniku naslona za glavu kako ga ispravno
postaviti na ta sjedala.

PRILOG
II.

POSTUPAK
ZA ODREĐIVANJE H-TOČKE I STVARNOGA KUTA NASLONA SJEDALA I ZA ODREĐIVANJE
RELATIVNIH POLOŽAJA R-TOČAKA I H-TOČAKA TE ODNOSA IZMEĐU KONSTRUKCIJSKOGA I
STVARNOGA KUTA NASLONA SJEDALA

Primjenjuje se prilog III. Pravilnika TPV 132.

if !supportEmptyParas endif

PRILOG
III.

ODREĐIVANJE VISINE I ŠIRINE
NASLONA ZA GLAVU

if !supportEmptyParas endif

![](dodatni/350053.gif)

if !supportEmptyParas endif

*Slika 1.*

if !supportEmptyParas endif

if !supportEmptyParas endif

![](dodatni/350054.gif)

if !supportEmptyParas endif

*Slika 2.*

if !supportEmptyParas endif

PRILOG
IV.

POJEDINOSTI O CRTEŽIMA I
MJERENJIMA OBAVLJENIM TIJEKOM ISPITIVANJA

![](dodatni/350055.gif)

if !supportEmptyParas endif

if !supportEmptyParas endif

PRILOG
V.

POSTUPAK
ISPITIVANJA ZA PROVJERU RASIPANJA ENERGIJE

1.
         POSTAVLJANJE, ISPITNA NAPRAVA, UREĐAJI
ZA ZAPISIVANJE I POSTUPAK

1.1.       Postavljanje

             Naslon za glavu mora se postaviti i
ispitati na sjedalu vozila za koje je namijenjen. Sjedalo se mora čvrsto vezati
za ispitni stol tako da se ne može pomicati pod djelovanjem udaraca.

1.2.       Ispitna naprava

1.2.1.    Ova se ispitna naprava sastoji od njihala
čija je osovina njihanja uležištena kugličnim ležajevima i čija reducirana masa
(1) u njegovu središtu udarca
iznosi 6,8 kg. Donji se kraj njihala sastoji od krutog modela glave promjera
165 mm čije je središte istovjetno središtu udarca njihala.

1.2.2.    Model glave opremljen je s dva uređaja za
mjerenje usporenja i napravom za mjerenje brzine koji su sposobni mjeriti
zahtijevane vrijednosti u smjeru udarca.

1.3.       Uređaji za zapisivanje

             Uređaji za zapisivanje koji se
upotrebljavaju moraju biti takvi da se mjerenja mogu obavljati sa sljedećim
stupnjevima točnosti:

1.3.1.    Ubrzanje:

             –  točnost: ± 5 % od stvarne vrijednosti

             –  frekvencija odziva: do 1000 Hz

             –  osjetljivost u smjeru poprečne osi: < 5 %
od najniže točke ljestvice.

1.3.2.    Brzina:

             –  točnost: ± 2,5 % od stvarne vrijednosti

             –  osjetljivost: 0,5 km/h.

1.3.3.    Vrijeme zapisivanja:

             –  uređaji moraju omogućiti zapisivanje
djelovanja tijekom cijeloga njegova trajanja s očitavanjima ispitnih
vrijednosti unutar jedne tisućinke sekunde,

             –  početak udarca u trenutku prvoga dodira između
modela glave i naslona za glavu koji se ispituje mora biti zabilježen na
zapisima koji se upotrebljavaju za analizu ispitivanja.

1.4.       Postupak ispitivanja

1.4.1.    Površina koja se ispituje mora biti tako smještena da njihalo u
nju udara okomito na točku koja se razmatra.

1.4.2.    Model glave mora udariti ispitni uzorak brzinom od 24,1 km/h; ta
se brzina postiže samom energijom zamaha ili uporabom dodatne pogonske naprave.

2.          REZULTATI

             U ispitivanjima obavljanim prema gornjemu postupku
usporenje modela glave ne smije prekoračiti 80 g u neprekidnome trajanju duljem
od tri milisekunde. Za iznos usporenja uzima se srednja vrijednost očitanja s
oba decelerometra.

3.          ISTOVRIJEDNI POSTUPCI

3.1.       Istovrijedni postupci ispitivanja
dopušteni su pod uvje­tom da se mogu postići rezultati zahtijevani u točki 2.

3.2.       Odgovornost za dokazivanje
istovrijednosti metode drukčije od one opisane u točki 1. na osobi je koja
takvu metodu upotrebljava.

\_\_\_\_\_\_\_

(1)     Odnos
reducirane mase "mr" njihala i ukupne mase "m"
njihala na razmaku "a" između središta udarca i osi okretanja
(njihanja) te na razmaku "l" između težišta i osi okretanja dan je
jednadžbom: mr = m × l/a.

PRILOG
VI.

OZNAKA
HOMOLOGACIJE TIPA SASTAVNOGA DIJELA

1.
         OPĆENITO

1.1.       Oznaka homologacije tipa sastavnoga
dijela sastoji se od:

1.1.1.    pravokutnika oko maloga slova »e« i broja 25
(razlikovni broj za Republiku Hrvatsku)

1.1.2.    ona mora također sadržavati broj homologacije tipa sastavnoga
dijela koji odgovara broju certifikata o homologaciji tipa sastavnoga dijela
dodijeljena za tip tog naslona za glavu; taj je broj smješten na bilo koji
povoljan položaj blizu pravokutnika;

1.1.3.    ako je naslon za glavu neodvojivi dio naslona sjedala, broju
homologacije tipa sastavnoga dijela prethodi slovo »I« i crtica.

1.2.       Oznaka homologacije tipa sastavnoga
dijela mora biti jasno čitljiva i neizbrisiva.

2.          DVA PRIMJERA OZNAKA HOMOLOGACIJE TIPA
SASTAVNOGA DIJELA

2.1.       Oznaka homologacije tipa naslona za glavu
kao sastavnoga dijela koji čini neodvojivi dio sjedala

if !supportEmptyParas endif

![](dodatni/350056.gif)

             Gornja oznaka homologacije tipa
sastavnoga dijela pričvršćena na naslon ili naslone za glavu koji čine
neodvojivi dio sjedala vozila pokazuje da je tip sjedala homologiran s obzirom
na naslone za glavu u Nizozemskoj (e4) pod brojem 2439.

2.2.       Oznaka homologacije tipa naslona za glavu
kao sastav­nog dijela koji nije neodvojivi dio sjedala

if !supportEmptyParas endif

![](dodatni/350057.gif)

             Gornja oznaka homologacije tipa sastavnoga
dijela pričvršćena na naslon za glavu pokazuje da je homologacija tipa
sastavnoga dijela dodijeljena naslonu za glavu, da je to naslon za glavu koji
nije neodvojivi dio sjedala i da je homologiran u Nizozemskoj pod brojem 2439.

PRILOG
VII.

CERTIFIKAT
O HOMOLOGACIJI TIPA SASTAVNOG DIJELA

*Obrazac*

(najveći format: A4 (210 x
297 mm))

Naziv tijela za homologaciju

Obavijest o dodjeljivanju, odbijanju
ili povlačenju homologacije tipa naslona za glavu kao sastavnoga dijela, ugrađena
ili ne na sjedalo

Homologacija tipa sastavnoga
dijela br:...................

 1.   Trgovački
naziv ili oznaka: ...............................

 2.   Naziv
i adresa proizvođača:.............................

 3.   Naziv
ovlaštenoga predstavnika proizvođača (kad je primjenjivo):

 4.   Datum
podnošenja zahtjeva za homologaciju tipa sastavnoga dijela:

 5.   Tehnička
služba koja obavlja ispitivanja za homologaciju tipa sastavnoga dijela:

 6.   Kratak
opis naslona za glavu(1):........................

 7.   Tip i
značajke sjedala za koja je naslon za glavu namijenjen ili na koja je ugrađen:

 8.   Tipovi
vozila za koja su namijenjena sjedala na koja se naslon za glavu može
postaviti:

                                                                               .......................................................................

 9.   Datum izvještaja koji je izdala tehnička
služba:..

10.  Broj izvještaja koji je izdala tehnička
služba:.....

11.  Homologacija tipa sastavnoga dijela s obzirom
na naslone za glavu, ugrađene ili ne, dodijeljena/odbijena(2).

12
style='mso-tab-count:1'>  Mjesto:............................................................

13.  Datum:............................................................

14.  Potpis:.............................................................

15.  Sljedeći dokumenti koji nose prethodno
navedeni broj homologacije tipa sastavnoga dijela priloženi su ovoj potvrdi o
homologaciji tipa sastavnog dijela:

                                                                               .............................................................................       ............ nacrti, dijagrami i
fotografije naslona za glavu i sjedala za koja je naslon za glavu namijenjen
ili na koja je ugrađen.

if !supportLists16.
endifNapomene:

if !supportEmptyParas endif

if !supportEmptyParas endif

Pravilnik, NN 170/2004-2981